### Beslutning

Godkendt.

### Sagsfremstilling

### Resume og sagens baggrund

Kommunerne fik i 2019 ansvaret for at sikre en koordineret og helhedsorienteret ungeindsats. Den tværgående samarbejdsmodel om ungeindsatsen (KUI) blev skudt i gang i Kalundborg Kommune i september 2020 (bilag 4).

Kommunalbestyrelsen har på møde den 26. august 2020 behandlet udmøntningen af KUI-modellen og i den sammenhæng ønsket en årlig status på den kommunale ungeindsats.

Der er i 2020 udarbejdet vedlagte ungeanalyse til opfølgning på resultater og indsatser, som anfører en række anbefalinger til en forstærket indsats.

**Indstillinger** Direktionen indstiller, at:

1. Statusevalueringen på den kommunale ungeindsats tages til efterretning.
2. Ungeanalysens anbefalinger iværksættes.
3. Ansvar og økonomi for ungevejledningen efter grundskolen overføres fra Børn, Læring og Uddannelse til Jobcentret for at skabe en mere sammenhængende indsats efter grundskolen.
4. Ansvar og økonomi for Forberedende grunduddannelse (FGU) overføres fra Børn, Læring og Uddannelse til Jobcentret.
5. Kommunalbestyrelsen gives en status for ungeindsatsen pr. 31. december 2022.

**Behandling** Direktionen, Børn- og Familieudvalget, Socialudvalget, Økonomiudvalget, Kommunalbestyrelsen.

**Sagsfremstilling** Den kommunale ungeindsats blev for alvor skudt i gang i september 2020, hvor KUI-teamet startede sit arbejde op. Siden da er 51 unge henvist til KUI-teamet, og 63 unge har fået tildelt en KUI-kontaktperson. Målsætningen for KUI i august 2021 om et fald på 5 pct. i gruppen af unge uden tilknytning til uddannelse og arbejdsmarked (jf. den nationale uddannelsespolitiske målsætning) er nået, jfr. den seneste officielle status fra Undervisningsministeriet.

Ungeanalysen viser, at Kalundborg Kommune, sammenlignet med de øvrige kommuner i [adresse], på en række områder står svagere, og at der fortsat er grundlag for en styrket indsats på området. Blandt de helt centrale udfordringer kan nævnes en relativ høj andel unge med grundskolen som højeste uddannelsesniveau, en stor gruppe unge uden tilknytning til uddannelse/job og som kommunen ikke har kontakt til, et hyppigere frafald fra uddannelse og en relativ stor andel unge, der pga. psykiske og sociale barrierer, har svært ved at profitere af de nuværende undervisningstilbud.

Analysen af ungeindsatsen peger på, at samarbejdet i [adresse] har taget fat om nogle af de centrale problemområder, men afdækker samtidig en række potentialer for videreudvikling af ungeindsatsen. Bl.a. for at udbrede kendskabet til og forståelsen af KUI, for at skabe klare aftaler mellem aktørerne om snitflader og rollefordeling, for bedre overgange i ungeindsatsen og for en styrket uddannelsesvejledning for unge efter grundskolen.

På baggrund af høringssvar mv. anbefaler administrationen, at ansvar og økonomi for ungevejledningen efter grundskolen samt Forberedende grunduddannelse (FGU) flyttes til Jobcentret.

### Økonomiske konsekvenser

Ungeanalysens anbefalinger om en styrket indsats forudsætter, at de nuværende økonomiske rammebetingelser fastholdes.

Den økonomiske vurdering af KUI-indsatsen vil derfor skulle indgå i sammenhæng med kommunalbestyrelsens behandling af sag om udmøntning af første delaftale om nytænkning på beskæftigelsesindsatserne. Den første af flere delaftaler handler om midler, som staten hidtil har tiltænkt jobcentrets ungeindsats.

[adresse] bemærkninger er indarbejdet.

### Sagens forløb

08-11-2021 Direktionen
Anbefales.
 30-11-2021 Børn- og Familieudvalget 2021

Anbefales.

Børn og Familieudvalget ønsker eftersendelse af alle høringssvar til udvalget.

 02-12-2021 Socialudvalget 2021
Anbefales.
 08-12-2021 Økonomiudvalget 2021
Anbefales.
 15-12-2021 Kommunalbestyrelsen
Godkendt.